Idas

Idas () oli kreikkalaisessa mytologiassa Afareuksen ja Arenen poika ja Lynkeuksen veliApollonios Rhodoslainen: Argonautika 1.151–155 (engl. käännös). Hänen mainitaan olleen yksi argonauteista ja osallistuneen myös Kalydonin metsästykseenApollodoros: Bibliotheke ('Kirjasto') 1.8.2 (engl. käännös).

Idas myös sieppasi Marpessan, Euenoksen tyttären, jota Apollon oli houkutellut rakkaakseen. Idas vei tämä siivekkäillä vaunuilla, jotka hän oli saanut Poseidonilta, ja Evenos lähti ajamaan tätä takaa saamatta häntä kuitenkaan kiinni. Messenessä Apollon yritti ryöstää Marpessan Idaalta, joka johti taisteluun tämän kädestä kunnes Zeus erotti heidät ja antoi Marpessan itse valita puolisonsa. Tämä valitsi Idaan, koska pelkäsi Apollonin hylkäävän hänet vanhanaApollodoros: Bibliotheke ('Kirjasto') 1.7.8–9 (engl. käännös). Liiton hedelmänä syntyi tytär KleopatraPausanias: Periegesis tes Hellados ('Kreikan kuvaus') 4.2.7 (engl. käännös).

Idas ja Lynkeus joutuivat taisteluun serkkujensa dioskuurien kanssa. Lähteestä riippuen syynä oli joko dioskuurien suorittama karjavarkausPindaros: Nemean oodi x.60 (engl. käännös)Apollodoros: Kirjasto 3.11.2 (engl. käännös), tai sitten dioskuurit olivat siepanneet serkkujensa morsiamet häätilaisuudestaOvidius: Fasti v.693–720 (engl. käännös). Yleisesti eri lähteet päätyvät siihen, että Idas tappaa Kastorin ja Polydeukes Lynkeuksen. Idaksen kuolema mainitaan välillä Polydeukeksen aiheuttamaksi, mutta suosituin versio on se, jossa Zeus tappaa tämän salamallaan. Hyginus puolestaan kertoo Telefoksen kukistaneen Idaan tämän tavoiteltua Myysian kuninkuutta Teuthraalta.Hyginus: Fabulae c (engl. käännös)

 Lähteet 

Luokka:Argonautit